Ģeoloģiskais dabas piemineklis **Rīteru sausgultne un karsta kritenes**

MK 175. noteikumu piel. Nr. 3

**Detalizēts apraksts**

**Adrese**

Kokneses novadā, Kokneses pagastā.

Ģeogrāfiskās koordinātes E25° 29,709' un N56° 37,177', jeb x591747, y276043 LKS92 sistēmā.

**Ģeogrāfiskais novietojums**

Viduslatvijas zemienes austrumu malā, blakus Daugavas (Lejasdaugavas) senlejai.

**Ģeoloģiskie veidojumi**

Karsta kritenes, upītes sausgultnes posms un dolomītu atsegums.

**Izmēri**

Dabas pieminekļa platība 3,64 ha

**Debits**

-.

**Unikālās vērtības**

Kritene – ūdensrijējs un sausas kritenes.

**Ainaviskuma raksturojums**

Pārsvarā ainaviski neizteiksmīga teritorija. Kritenes un ūdensrijējs atrodas brikšņainā mežā. Atsegums ar sezonālu ūdenskritumu izveidots pamesta karjera malā. Pamestais, daļēji rekultivētais karjers ir savdabīgi ainaviska teritorija.

**Stratigrāfija**

Augšdevona Daugavas svītas dolomīti.

**Uzbūve**

Latvijas apstākļiem salīdzinoši rets veidojums – kritenes, ūdensrijējs un pazemes upe.

**Viela**

Raksturīgi augšdevona Daugavas svītas dolomīti nelielā atsegumā. Iezis ir ticis iegūts kā derīgais izraktenis (atradne Rīteri).

**Procesi**

Šā brīža procesi dabas pieminekļa teritorijā izpaužas ūdesrijēja funkcionēšanā un upītes pazemes notecē.

**Citas vērtības**

Vērtīgs dabas veidojums dabas tūrismam un vides izglītībai.

**Stāvoklis**

Kopējais teritorijas stāvoklis vērtējams kā viduvējs, jo senākā pagātnē te ir bijušas lielākas un vairāk kritenes, kas iznīcinātas karjera izstrādē. Tomēr patlaban stāvoklis vairs nepasliktinās un ir iespējama atlikušo dabas vērtību saglabāšana.

**Bojājumi**

Pagātnē teritorijā atradušās lielākās kritenes ir iznīcinātas dolomīta ieguves un būvniecības rezultātā.

**Apdraudējumi**

Šobrīd nav būtisku apdraudējumu, ja tiek nodrošināts dabas pieminekļa statuss.

**Dabas aizsardzība**

Teritorijā atrodas karsta kritenes un karbonātiežu atsegums. Tomēr ir apšaubāms, ka tie būtu uzskatāmi par ES aizsargājamiem biotopiem, jo kritenes ir sausas, bet nelielais dolomīta atsegums ir pakļauts sezonālai tekoša ūdens iedarbei. Būtu nepieciešams atbilstošas jomas biotopu speciālista novērtējums.

**Apsaimniekošana**

Šobrīd apsaimniekošana praktiski nenotiek. Teritorijā nav izvietota informācija, nav dabas pieminekļa robežzīmju, trūkst labiekārtojuma infrastruktūras.

**Piezīmes**

Nepieciešams izvietot ģeoloģiska satura informāciju, dabas pieminekļa robežzīmes, labiekārtojuma infrastruktūru (norādes, kāpnes, pieeju atsegumam).

**Novērtējumi**

Unikālās vērtības - 3

Ainaviskums - 3

Zinātniskais nozīmīgums:

Stratigrāfija - 3

Uzbūve - 4

Viela - 3

Procesi - 4

Citas vērtības - 2

Novērtējumu summa - 22

**Robežu izmaiņu pamatojums**

Līdzšinējā dabas pieminekļa teritorija neietvēra dolomīta atsegumu un divas no trim kritenēm. Lai ietvertu minētos veidojumus, teritorija tika paplašināta austrumu un dienvidaustrumu virzienā, bet būtiski samazināta ziemeļu daļā, kur neatrodas nozīmīgi ģeoloģiski veidojumi.

Kopējā dabas pieminekļa platība samazinājās – no 11,40 uz 3,64 ha.

**Ieteikumi aizsardzībai un apsaimniekošanai**

Teritoriju nepieciešams saglabāt gan zinātniskiem (hidroģeoloģijas, stratigrāfijas, biotopu) pētījumiem, gan kā vērtīgu dabas veidojumu kopumu, kas ir nozīmīgs dabas tūrismam un vides izglītībai.

Teritorijai nepieciešams izstrādāt dabas aizsardzības plānu paredzot izvietot labiekārtojuma infrastruktūru, norādes, informāciju, kā arī uzlabot ainavas vizuālo kvalitāti.

Unikālās vērtības, 1   2   3   4   5
1- nenozīmīgs,
2- maznozīmīgs,
3- vietāja mēroga nozīmīgs,
4- reģiona mēroga nozīmīgs;
5- LV vai starptautiski nozīmīgs , unikāls

Ainaviskums, 1   2   3   4   5
1- neglīts,
2- ainavā neizpaužas kā pozitīvi vērtējams elements,
3- parasts, nedaudz vairo ainavas vērtīgumu;
4- skaists, glīts, bet ne izcils;
5- izcili krāšņs

Stratigrāfija, 1   2   3   4   5
1- nenozīmīgs sīks,
2- maznozīmīgs vai neizteiksmīgs,
3- parasts raksturīgs konkrētās svītas atsegums,
4- viens no lielākajiem konkrētās svītas atsegumiem, bet nav stratotips ,
5- svītas stratotips vai unikālu fosīliju atradne

Uzbūve, 1   2   3   4   5
1- nav novērojamas nekādas raksturīgas uzbūves detaļas,
2- neizteiksmīgs slāņojums,
3- parasts, raksturīgs slāņojums; raksturīgi reljefa veidojumi
4- kādi retāk sastopami vai īpaši izteikti slāņojuma veidi, plaisainums, ieslēgumi, reljefa veidojumi;
5- īpaši izteiksmīgs vai neparasts slāņojums, reljeefa veidojums, atseguma forma u.c.

Viela, 1   2   3   4   5
1- vieliskais sastāvs nav nosakāms, piemēram, biezā apauguma dēļ,
2- nedroši nosakāmi sastāva ieži, neizteiksmīgi,
3- parasti ieži,
4- savdabīgi, raksturīgi ieži vai minerālu izpausmes;
5- kādas retas vai neparastas minerālu izpausmes; reti sastopami, bet raksturīgi ieži

Procesi, 1   2   3   4   5
1- nekādi īpaši procesi nav novērojami;
2- novērojamas mazaktīvas atsevišķu procesu izpausmes, piemēram virsmas atslāņošanās vai nobiru veidošanās, ūdeņu atslodze,
3- raksturīgi procesi, piem., izskalošana vai avotu erozija;
4- raksturīgi un aktīvi procesi, kas pastāvīgi ietekmē atsevišķas dabas pieminekļa daļas
5- pastāvīgi notiekoši raksturīgi procesi, kas nosaka nepārtraukti mainīgu atseguma veidolu, piemēram, viļņu erozija vai ūdenskrituma izraisīta aktīva erozija

Citas vērtības, 1   2   3   4   5
1- nekā nozīmīga nav,
2- neliels nozīmīgums dzīvajai dabai, kultūrvēsturei, tūrismam;
3- apaugumā atsevišķas retākas sugas vai vietējas nozīmes tūrisma objekts, vai ir vairāki seni iegravējumi;
4- retu sugu atradne, populārs tūrisma objekts, kulta vieta, nozīmīgu teiku vieta utml.;
5- kāds no LV simboliem (piem., Zvārtas iezis vai Skaņaiskalns), vienīgā kādas sugas atradnes vieta, īpaši nozīmīga kulta vieta utml.